Við höfum líklega mörg okkar fundið okkur á þeim stað sem þýski arkitektinn Matthias Hollwich fann sig á þegar hann var um fertugt . Hann fékk einskonar hugljómun . Hann áttaði sig á því að hann hefði nú þegar lifað um helming ævi sinnar sem sem ósköp venjulegur maður með engar sérstakar væntingar . Matthias ákvað því að venda kvæði sínu í kross til að fá sem mest út úr síðari hluta ævinnar . Að eldast með bros á vör Í framhaldi af þessari hugljómun fór hann að kanna lífsvenjur sínar og annarra . Hann komst að því að við getum gert svo margt strax í dag til að auka lífsgæði okkar , og til að njóta þess að eldast á nýjan og ferskan hátt og eldast hamingjusöm . Matthias setti þessar pælingar sínar í bók sem heitir „ New aging : Live smarter now til live better forever “ . Hann segir bókina vera fyrir alla sem vilja auka lífsgæði sín og gera lífið svo miklu betra . Hér eru 8 einföld ráð úr bókinni 1 . Einfaldaðu líf þitt Losaðu þig við hluti sem þú þarfnast ekki . Farðu til dæmis í gegnum skápinn þinn í dag og veldu tíu hluti til að gefa . Gerðu það svo að reglu í lífi þínu að í hvert sinn sem þú eignast eitthvað nýtt , gefðu þá einn hlut sem þú átt og skiptu honum út . 2 . Gefðu af þér og þú færð svo miklu meira til baka Það er ekkert meira gefandi í þessu lífi en að gefa af sér . Láta gott af sér leiða . Finndu staði sem óska eftir sjálfboðaliðum og bjóddu fram hjálp þína einn dag eða jafnvel annað slagið . Veldu samt staði og verkefni sem þú hefur ástríðu fyrir . 3 . Finndu þér ný áhugamál eða hreyfingu og auktu víðsýnina Þegar við prófum eitthvað nýtt , jafnvel nýja íþrótt verðum við spennt og opin fyrir því að læra . Við ögrum okkur sjálfum . Settu niður á blað nokkrar hugmyndir að hreyfingu eða áhugamál sem þú hefur aldrei prófað áður . Veldu eina hugmynd og farðu svo af stað . 4 . Komdu fram við vini þína eins og fjölskyldu Hugsaðu um þrjá bestu vini þína og horfðu á þá eins og systkini þín . Byrjaðu nýja fjölskyldusiði með þeim og bjóddu þeim að vera með þér á stórhátíðum og við önnur tilefni sem ber að fagna . . 5 . Borðaðu hægt Það er ekki góður siður að skófla í sig mat á stuttum tíma . Sums staðar í heiminum er fólk meira að segja litið hornauga ef það er að borða á hlaupum . Að borða hægt hjálpar okkur ekki bara að borða minna heldur eykur það líka ánægjuna og upplifunina við þessa athöfn . 6 . Gerið það saman Með því að bjóða vinum þínum með þér þegar þú gerir eitthvað , eins og að stunda áhugamálin , deilir þú reynslunni og upplifuninni með þeim og það bindur ykkur sterkari böndum . Hugsaðu um það sem þú gerir á hverjum degi og pældu í því hvort þar sé ekki eitthvað sem þú getur gert með öðrum . Hringdu í vin og biddu hann að koma með þér í eitthvað af því sem þú ætlar að gera í dag . 7 . Farðu aðeins út fyrir rammann Forvitni er það sem kveikir í þrá okkar til að kanna og upplifa meira . Prófaðu eitthvað nýtt í þessari viku . Það gæti verið allt frá því að breyta einhverju heima hjá þér í það að heimsækja einhvern part bæjarfélags þíns sem þú hefur ekki skoðað áður . Það geta líka verið einfaldir hlutir eins og að fara í sund , laga til í garðinum eða horfa á stjörnurnar . 8 . Hringdu í vin Settu vini þína á forgangslistann þinn og vertu skipulagður í því að rækta vinaböndin . Settu þig í samband við þrjá einstaklinga í dag ... Það hefur löngum verið sagt að allir Íslendingar séu vinnualkar enda vinnum við að meðaltali meira en margar aðrar þjóðir . Við erum hörku dugleg og veigrum okkur ekki við því að vera í tveimur til þremur vinnum ef því er að skipta . Sumir vinna mikið af illri nauðsyn en svo eru það þeir sem eru hreinlega háðir því . Vinnufíkn er skaðleg Ef við skilgreinum vinnualka þá er það einstaklingur sem á við fíkn að stríða varðandi vinnu sína . Eins og hver önnur fíkn er vinnufíkn slæm . Hún hefur áhrif á manneskjuna sjálfa , vini og fjölskyldu . Því meira sem viðkomandi hefur að gera , því meira álag og þar af leiðandi meiri skaði andlega , líkamlega , heilsulega og félagslega . Að lokum mun vinnufíknin skaða feril viðkomandi frekar en að hjálpa honum . Ert þú vinnufíkill ? Kannastu við þessi einkenni ? Að taka vinnuna með sér heim Einkenni : Þegar vinnudegi lýkur hjá flestum , heldur þinn áfram . Það gæti verið kvöldstund eða helgi og jafnvel fríið þitt . Það skiptir ekki máli . Vegna þess að ef þú ert ekki að vinna að einhverju verkefni þá leiðist þér og finnst þú vera afkastalítil / l , eða verra , þú ert að deyja úr áhyggjum yfir því að vera ekki að gera neitt . Hvort sem þú trúir því eða ekki , en það að hætta ekki að vinna þegar þú ættir að gera það mun á endanum skerða afköst þín og frammistöðu þína yfir höfuð . Fyrir utan að þú stofnar heilsu þinni í hættu . Lausn : Ef þú ert stanslaust að vinna heima hjá ... Útlitsdýrkun er staðreynd í okkar nútímasamfélagi . Það eru t.d. til krem sem eiga að sporna við hrukkum , hárlengingar til að þykkja hárið og lengja það , allskyns meðferðir til að losa okkur við appelsínuhúð og svona mætti áfram telja . Taktu því fagnandi En á meðan sumir fagna því að eldast eru aðrir sem streitast hressilega á móti Elli kerlingu . Hættu nú að hafa áhyggjur af gráum hárum og hrukkum . Það er hugarfarið sem skiptir máli ... Hvaða dreymir þig um að gera og hvað vilt þú sjá verða að veruleika í lífi þínu ? Langar þig að opna þitt eigið fyrirtæki , verða ráðgjafi , byrja í ræktinni , hætta að borða ákveðnar fæðutegundir , fá þér nýja vinnu , auka tekjurnar eða einfaldlega verða hamingjusamari . Þinn draumur Þú hugsar oft um drauminn , þú jafnvel ræðir hann við maka þinn og vinkonur , og veltir fyrir þér hvernig þú getur látið hann rætast . En svo heldur þú ...